b'\n_START_ARTICLE_\nFranc Omerza\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Novem mestu (1897\xe2\x80\x931905), je nadaljeval \xc5\xa1tudij bogoslovja v Ljubljani (1905\xe2\x80\x931909), (posve\xc4\x8den julija 1908), ter klas. filologije na Dunaju (1909\xe2\x80\x931913). Kot profesor je v letih 1913\xe2\x88\x921939 pou\xc4\x8deval latin\xc5\xa1\xc4\x8dino in gr\xc5\xa1\xc4\x8dino na \xc5\xa0kofijski klasi\xc4\x8dni gimnaziji v \xc5\xa0entvidu. Z veliko zvestobo do izvirnika je v sloven\xc5\xa1\xc4\x8dino prevajal dela anti\xc4\x8dnih klasikov (Homer, Ajshil, Sofoklej, Aristofan, Katul, Marcial, Horac, Platon), spise gr\xc5\xa1kih cerkvenih o\xc4\x8detov; prevedel je tudi nekaj del nem\xc5\xa1kih pisateljev. V samostojni knji\xc5\xbeni izdaji je iz\xc5\xa1la prva polovica Homerjeve Iliade (Iliada I-II; 1916, 1919), ve\xc4\x8dino prevodov pa je objavil v Mentorju, ki ga je nekaj \xc4\x8dasa tudi urejal. Pisal in objavljal je tudi lastne latinske pesmi in re\xc5\xbeiral ve\xc4\x8d gr\xc5\xa1kih tragedij v izvedbi dija\xc5\xa1kih dramskih skupin.'